Äteritsiputeritsipuolilautatsijänkä

Äteritsiputeritsipuolilautatsijänkä er en myr i Savukoski kommune i Finland. Navnet på 35 bokstaver er det lengste stedsnavnet i Finland, og det tredje lengste i Europa dersom man regner med navn med mellomrom. Det har vært det lengste offisielle stedsnavnet i EU siden 2020 da Brexit ble ferdigstilt. Før dette hadde landsbyen Llanfairpwllgwyngyllgogerychwyrndrobwllllantysiliogogogoch i Wales EUs lengste stedsnavn. Etymologi Navnets opprinnelse er ukjent, men navnet er bekreftet som genuint. Utenom jänkä ("myr"), lauta ("plate") og puoli ("halv"), virker det ikke som at navnet har noen egentlig betydning på finsk. Den første delen av navnet kan komme fra samisk. Språkforskeren Taarna Valtonen har nevnt at navnet oppfyller alle tegnene til et substrat, og mener at navnet kommer av en lokal variant av kemisamisk som tidligere ble snakket i området. Dette støttes av at det er andre stedsnavn i området med samisk opprinnelse. Referanser